钦定古今图书集成/明伦汇编/闺媛典/第288卷 > 皇清二十一 > 叶如橓妻吴氏
## 钦定古今图书集成/明伦汇编/闺媛典/第288卷 > 皇清二十一 > 叶如橓妻吴氏

按《仙游县志》：“吴氏，儒士叶如橓妻，仁德里庠生吴东白姊。十八归橓，二十三橓亡，长子苍甫二周，次熙弥月，翁姑垂白，氏矢志守节，勤女红以养。翁没家贫，剪发告哀。里人怜之，为助殡。姑病疯，氏忍饥奉养，躬运秽器，割体肉数。次姑殁，并食节，口积锱铢襄葬，扶榇登山，众皆为之堕泪。明崇祯十六年，年七十一。有司” 旌表，给膳银六两。顺治十二年正月初五日城破，官仍给银完葬。康熙六年，动支常平仓谷三十石，为修整坟茔，建“吴氏节孝坊” ，树表其墓。墓在折桂里尖山。